सुशीला कार्की

सुशीला कार्की  (जन्म: 7 जून, 1952 को विराटनगर में) नेपाल की प्रधानमन्त्री एवं पूर्व न्यायधीश हैं जो नेपाल की सर्वोच्च न्यायालय की प्रथम महिला मुख्य न्यायाधीश रह चुकी हैं। वे १३ अप्रैल २०१६ को नेपाल सुप्रीम कोर्ट की मुख्य न्यायाधीश नियुक्त की गयीं थीं।  प्रधानमंत्री खड्गप्रसाद ओली की अध्यक्षता में संवैधानिक परिषद ने नेपाल के सुप्रीम कोर्ट के मुख्य न्यायाधीश के पद के लिए इनके नाम की संस्तुति की। वे न्यायपालिका में भ्रष्टाचार के खिलाफ शून्य सहिष्णुता के लिए जानी जाती हैं। 

सितम्बर २०२५ में नेपाल में हुए विरोध प्रदर्शन और उसके बाद नेपाल के प्रधानमन्त्री के०पी० ओली के पद त्यागने के पश्चात, आन्दोलनकारियों ने श्रीमती सुशीला कार्की को अन्तरिम प्रधानमन्त्री बनाने के पक्ष में मतदान किया है।सुशीला कार्की बनेंगी नेपाल की पहली महिला प्रधानमन्त्री, आज ले सकती हैं शपथ

व्यक्तिगत जीवन 
कार्की अपने माता-पिता की सात संतानों में सबसे बड़ी हैं। इनका परिवार किसान परिवार था।
भारत के वाराणसी  स्थित बनारस हिन्दू विश्वविद्यालय में अध्ययन के समय दुर्गा प्रसाद सुवेदी से मिलने के पश्चात इनका विवाह उनके साथ हुआ। दुर्गा प्रसाद बाद में नेपाली कांग्रेस के नेता बने।

पुत्र : प्रसान्त सुवेदी 

निवास : धपसी, काठमांडू 

 शिक्षा 
इन्होने बनारस हिन्दू विश्वविद्यालय से राजनीति विज्ञानं में एम ० ए ० की उपाधि प्राप्ति की। वर्ष १९७८ में त्रिभुवन विश्वविद्यालय से विधि स्नातक की उपाधि प्राप्त की 

व्यवसाय 
प्रारम्भ में इन्होंने शिक्षण कार्य किया।  1979 में यह वकालत पेशे में आईं। सुप्रीम कोर्ट की मुख्य न्यायाधीश नियुक्ति होने पहले कार्की सुप्रीम कोर्ट की बरिष्ठतम् न्यायाधीश थीं।  २२ जनवरी २०० ९ को सुप्रीम कोर्ट की अस्थायी जज बनीं और १८ नवंबर २०१० को स्थायी जज बन गईं। 

महाभियोग 
३० अप्रैल २०१७ को कार्की के विरुद्ध संसद में महाभियोग प्रस्तुत किया गया और इसी के साथ नियमानुसार कार्की नेपाल के सुप्रीम कोर्ट के मुख्य न्यायाधीश  के पद से निलंबित हो गयीं। https://thehimalayantimes.com/kathmandu/impeachment-proposal-filed-chief-justice-sushila-karki/
इन्हें भी देखें
 सुदन गुरुंग 
 हामी नेपाल

सन्दर्भ

श्रेणी:जीवित लोग
श्रेणी:न्यायाधीश
श्रेणी:महिला न्यायाधीश
श्रेणी:मुख्य न्यायाधीश
श्रेणी:1952 में जन्मे लोग
श्रेणी:नेपाल के लोग
श्रेणी:बनारस हिन्दू विश्वविद्यालय के पूर्व छात्र-छात्राएँ
श्रेणी:त्रिभुवन विश्वविद्यालय के पूर्व छात्र-छात्राएँ
श्रेणी:नेपाली महिलाएँ